
ΤΕΥΧΟΣ ΔΕΥΤΕΡΟ 


Αρ. Φύλλου 2556 


ΑΠΟΦΑΣΕΙΣ 

Αριθμ. αττόφ. 86/57 

Έγκριση του Κανονισμού Προγράμματος Μετα¬ 
πτυχιακών Σπουδών με τίτλο «Περιβαλλοντική 
Εκπαίδευση και Επικοινωνία» του Τμήματος Δα¬ 
σολογίας και Διαχείρισης Περιβάλλοντος και Φυ¬ 
σικών Πόρων της Σχολής Επιστημών Γεωπονίας 
και Δασολογίας του Δημοκριτείου Πανεπιστη¬ 
μίου Θράκης 

Η ΣΥΓΚΛΗΤΟΣ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τιςδιατάξειςτουάρθρου45,παρ. 1 του ν. 4485/2017 
(ΦΕΚ 114/4-8-2017/Α ), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών του Τμήματος, 
ο οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017/Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου, να καταρτίσουν και 
να δημοσιεύσουν τους Κανονισμούς του άρθρου 45». 

3. Τηνμεαριθμ.πρωτ.ΔΠΘ/ΣΥΓΚ/25072/969/16-01-2017 
απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη - Αναπλήρωση Πρύτανη» (ΦΕΚ 
327/08.02.2017/Β). 

4. Την απόφαση της Συνέλευσης του Τμήματος Δα¬ 
σολογίας και Διαχείρισης Περιβάλλοντος και Φυσικών 
Πόρων στην αριθμ. 8/28-03-2018 συνεδρίασή της. 

5. Την αριθμ. 85/57/24-04-2018 απόφαση της Συγκλή¬ 
του του Δημοκρίτειου Πανεπιστημίου Θράκης (ΦΕΚ 
1913/30-05-2018/τ.Β'). 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΕΓΚΡΙΣΗ ΤΟΥ ΚΑΝΟΝΙΣΜΟΥ ΠΡΟΓΡΑΜΜΑΤΟΣ ΜΕΤΑ¬ 
ΠΤΥΧΙΑΚΩΝ ΣΠΟΥΔΩΝ ΜΕ ΤΙΤΛΟ «ΠΕΡΙΒΑΛΛΟΝΤΙΚΗ 
ΕΚΠΑΙΔΕΥΣΗ ΚΑΙ ΕΠΙΚΟΙΝΩΝΙΑ» ΤΟΥ ΤΜΗΜΑΤΟΣ ΔΑ¬ 


ΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ ΚΑΙ ΦΥ¬ 
ΣΙΚΩΝ ΠΟΡΩΝ ΤΗΣ ΣΧΟΛΗΣ ΕΠΙΣΤΗΜΩΝ ΓΕΩΠΟΝΙΑΣ 
ΚΑΙ ΔΑΣΟΛΟΓΙΑΣΤΟΥΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ 
ΘΡΑΚΗΣ. 

Άρθρο 1 

Γενικές Διατάξεις 

Ο δεύτερος κύκλος σπουδών συνίσταται στην παρα¬ 
κολούθηση Προγράμματος Μεταπτυχιακών Σπουδών 
(Π.Μ.Σ.) και ολοκληρώνεται με την απονομή Διπλώματος 
Μεταπτυχιακών Σπουδών (Δ.Μ.Σ.). 

Οι μεταπτυχιακές σπουδές στο Δ.Π.Θ. εντάσσονται 
μέσα στο πλαίσιο των σκοπών και της γενικότερης απο¬ 
στολής του. 

Άρθρο 2 

Ισχύς του Κανονισμού Μεταπτυχιακών Σπουδών 

Οι διατάξεις του παρόντος κανονισμού εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και συγκεκριμένα τις διατά¬ 
ξεις του ν. 4485/2017 (ΦΕΚ Α' 114) και συμβάλλουν στην 
ρύθμιση με ενιαίο τρόπο των θεμάτων λειτουργίας του 
εν λόγω Π.Μ.Σ. 

Με απόφαση της Συνέλευσης του Τμήματος καταρτίζε¬ 
ται ο Κανονισμός Μεταπτυχιακών Σπουδών του Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Άρθρο 3 

Σκοπός του Π.Μ.Σ. 

Το πρόγραμμα μεταπτυχιακών σπουδών εντάσσεται 
στον στρατηγικό σχεδίασμά του Δ.Π.Ο., διέπεται από 
επιστημονική συνοχή και αποσκοπεί στη μεταπτυχια¬ 
κή εξειδίκευση στην περιβαλλοντική εκπαίδευση και 
επικοινωνία. 

Αποσκοπεί στην παροχή υψηλού επιπέδου εκπαίδευ¬ 
σης σε μεταπτυχιακούς φοιτητές και φοιτήτριες, ώστε 
αυτοί/αυτές να συνδυάζουν τη γνώση σε θεωρητικό και 
εφαρμοσμένο επίπεδο μετην εμπειρία και την ακαδημα¬ 
ϊκή έρευνα, προκειμένου να βελτιώσουν τα επαγγελματι¬ 
κά τους προσόντα και να εμπλουτίσουν το επαγγελματι¬ 
κό τους έργο με νέες διεπιστημονικές προσεγγίσεις στην 
περιβαλλοντική εκπαίδευση και επικοινωνία. 

Ειδικότερα, οι επί μέρους στόχοι του συγκεκριμένου 
Π.Μ.Σ. είναι: 

• Να παρέχει στους φοιτητές και στις φοιτήτριες εξει- 
δικευμένες γνώσεις, να καλλιεργήσει την κριτική και 
αναλυτική σκέψη και να αναπτύξει την επιστημονική 
προσέγγιση θεμάτων περιβαλλοντικής εκπαίδευσης και 
επικοινωνίας. 

• Να προσφέρει τη μεγαλύτερη δυνατή εξοικείωση των 
φοιτητών και των φοιτητριών με τη σύγχρονη ερευνητι¬ 
κή μεθοδολογία και τις νέες τεχνολογίες. 

• Να ενδυναμώσει θεωρητικά τους φοιτητές και τις 
φοιτήτριες ώστε αυτοί / αυτές να κατανοούν τις ποικί¬ 
λες ερευνητικές τεχνικές και τις διαφορετικές μεθόδους 
επεξεργασίας και ανάλυσης που χρησιμοποιούνται στην 
περιβαλλοντική εκπαίδευση και την επικοινωνία. 

• Να ενθαρρύνει τους φοιτητές και τις φοιτήτριες να 
επεξεργάζονται κριτικά τις επιστημονικές εργασίες, τις 
μελέτες και τα δεδομένα και να αναπτύσσουν την επι¬ 
στημονική μεθοδολογία για τη διεξαγωγή δικής τους 
έρευνας. 

• Να δημιουργήσει στελέχη του Δημόσιου και Ιδιωτι¬ 
κού Τομέα που συμμετέχουν ενεργά στην αειφόρο ανά¬ 
πτυξη και τη βελτίωση της ποιότητας ζωής των πολιτών 
της χώρας. 

• Να εξασκήσει την πρακτική εφαρμογή των γνώσεων 
που απέκτησαν κατά τις προπτυχιακές σπουδές τους και 
να τις ενισχύσει με σκοπό την μετέπειτα αξιοποίηση τους 
σε διδακτορικό επίπεδο. 

Άρθρο 4 

Όργανα του Π.Μ.Σ. 

Αρμόδια Όργανα για την ίδρυση, οργάνωση και λει¬ 
τουργία του προγράμματος μεταπτυχιακών σπουδών 
είναι: 

1. Η Σύγκλητος του Ιδρύματος, η οποία είναι το αρ¬ 
μόδιο όργανο για τα θέματα ακαδημαϊκού, διοικητικού, 
οργανωτικού και οικονομικού χαρακτήρα των Π.Μ.Σ., 
και ασκεί όσες αρμοδιότητες σχετικά με τα Π.Μ.Σ. δεν 
ανατίθενται από το νόμο ειδικώς σε άλλα όργανα. 

2. Η Συνέλευση του Τμήματος, η οποία έχει τις εξής 
αρμοδιότητες: 

α) εισηγείται στη Σύγκλητο δια της Επιτροπής Μετα¬ 
πτυχιακών Σπουδών της παραγράφου 5 του άρθρου 32 
του ν. 4485/2017 για την αναγκαιότητα ίδρυσης Π.Μ.Σ., 
σύμφωνα με το άρθρο 32, 

β) ορίζει τα μέλη των Σ.Ε., 

γ) κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

δ) συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών ή διδακτόρων, 

ε) διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

στ) ασκεί κάθε άλλη αρμοδιότητα που προβλέπεται 
από τις διατάξεις του Κεφαλαίου ΣΤ του ν. 4485/2017. 

3. Η Συντονιστική Επιτροπή (Σ.Ε.) του Π.Μ.Σ., η οποία 
απαρτίζεται από πέντε (5) μέλη Δ.Ε.Π. του Τμήματος, οι 
οποίοι έχουν αναλάβει μεταπτυχιακό έργο και εκλέγο¬ 
νται από τη Συνέλευση του Τμήματος για διετή θητεία, 
κατά τη λήξη της οποίας με ευθύνη του Διευθυντή συ¬ 


ντάσσεται απολογισμός του Π.Μ.Σ., και είναι αρμόδια για 
την παρακολούθηση και τον συντονισμό της λειτουργίας 
του Π.Μ.Σ. 

4. Η Επιτροπή Μεταπτυχιακών Σπουδών, η οποία 
αποτελείται από τον/την Αντιπρύτανη/νι Ακαδημαϊκών 
Υποθέσεων, ο/η οποίος/α εκτελεί χρέη Προέδρου και 
τους Κοσμήτορες του Ιδρύματος ως μέλη και έχει τις 
αρμοδιότητες που προβλέπονται στο άρθρο 32 στην 
παράγραφο 5 του ν. 4485/2017. Ειδικότερα, αν η Επι¬ 
τροπή κρίνει την εισήγηση ελλιπή, διαφωνεί ως προς 
το περιεχόμενο των στοιχείων των παραγράφων 2 και 
3 του άρθρου 32 του ν. 4485/2017, καθώς και αν διαπι¬ 
στώνει αλληλεπικάλυψη των γνωστικών αντικειμένων 
που τα Π.Μ.Σ. του Ιδρύματος θεραπεύουν, αναπέμπει 
εντός αποκλειστικής προθεσμίας τριάντα (30) ημερών 
την εισήγηση στη Συνέλευση του Τμήματος με αιτιο¬ 
λογημένη απόφαση της. Το Τμήμα αφού λάβει υπόψη 
τις υποδείξεις της Επιτροπής Μεταπτυχιακών Σπουδών, 
υποβάλλει εκ νέου σε αυτήν, την εισήγηση του. Αν, μέσα 
σε αποκλειστική προθεσμία τριάντα (30) ημερών, για 
δεύτερη φορά η Επιτροπή Μεταπτυχιακών Σπουδών 
δεν κάνει αποδεκτή την εισήγηση, το Τμήμα μπορεί να 
υποβάλει απευθείας την εισήγηση του στη Σύγκλητο. 

5. Ο Διευθυντής του Π.Μ.Σ., είναι μέλος της Σ.Ε. και 
ορίζεται μαζί με τον αναπληρωτή του, με απόφαση της 
ΣυνέλευσηςτουΤμήματοςγια διετή θητεία. Προεδρεύει 
της Σ.Ε., είναι μέλος Δ.Ε.Π. πρώτης βαθμίδας ή της βαθμί¬ 
δας του αναπληρωτή, είναι του ιδίου ή συναφούς γνωστι¬ 
κού αντικειμένου με το γνωστικό αντικείμενο του Π.Μ.Σ. 
και ασκεί τα καθήκοντα που ορίζονται στο Κεφάλαιο ΣΤ 
του ν. 4485/2017 και στον Κανονισμό Μεταπτυχιακών 
Σπουδών. 

Ο Διευθυντής του Π.Μ.Σ. εισηγείται στα αρμόδια όργα¬ 
να του Ιδρύματος για κάθε θέμα που αφορά στην απο¬ 
τελεσματική λειτουργία του προγράμματος. 

Ο Διευθυντής δεν μπορεί να έχει περισσότερες από 
δύο (2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο ως Διευθυντής. 

Κατά τη λήξη της θητείας της Σ.Ε., με ευθύνη του απερ¬ 
χόμενου Διευθυντή, συντάσσεται αναλυτικός απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη 
αξιοποίηση του ανθρώπινου δυναμικού, τη βελτιστο¬ 
ποίηση των υφιστάμενων υποδομών και την κοινωνικά 
επωφελή χρήση των διαθέσιμων πόρων του Π.Μ.Σ.. Ο 
απολογισμός κατατίθεται στο οικείο Τμήμα, στο οποίο 
ανήκει το Π.Μ.Σ.. 

6. Η εξαμελής Επιστημονική Συμβουλευτική Επιτροπή 
(Ε.Σ.Ε.), η οποία είναι αρμόδια για την εξωτερική ακα¬ 
δημαϊκή αξιολόγηση των Π.Μ.Σ. (άρθρο 44 παρ. 3 του 
ν. 4485/2017). Τα πέντε (5) μέλη της Ε.Σ.Ε. είναι μέλη 
Δ.Ε.Π. α' βαθμίδας, αναπληρωτή και επίκουρου άλλων 
Α.Ε.Ι. ή ερευνητές από ερευνητικά κέντρα του άρθρου 
13 Α του ν. 4310/2014, όπως τροποποιήθηκε και ισχύει, 
συμπεριλαμβανομένων των Ερευνητικών Κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, ή επιστήμονες της αλ¬ 
λοδαπής ή της ημεδαπής, οι οποίοι έχουν τα προσόντα 

που προβλέπονται για τους επισκέπτες διδάσκοντες 
στην παράγραφο 5 του άρθρου 36, του αντίστοιχου 
επιστημονικού πεδίου, και με την προϋπόθεση ότι δεν 
υπηρετούν ως διδάσκοντες σε Π.Μ.Σ. της Σχολής.Το έκτο 
μέλος είναι μεταπτυχιακός φοιτητής της Σχολής. 

Η θητεία των μελών είναι πενταετής, με δυνατότητα 
ανανέωσης, εκτός από τον/την φοιτητή/τρια, του οποίου 
η θητεία είναι ετήσια. 

Η ιδιότητα του Π ροέδρου, ο τρόπος επιλογής του/της 
μεταπτυχιακού/ής φοιτητή/τριας, καθώς και κάθε ειδικό¬ 
τερο θέμα που αφορά στη συγκρότηση, τη λειτουργία 
και τη διοικητική υποστήριξη της Επιτροπής, σύμφωνα 
με τις παραγράφους 4 έως 6 του ν. 4485/2017, καθορί¬ 
ζονται με απόφαση της Συγκλήτου που δημοσιεύεται 
στην Εφημερίδα της Κυβερνήσεως. 

Άρθρο 5 

Αριθμός Εισακτέων 

Ο αριθμός εισακτέων κατ’ έτος ορίζεται κατ’ ανώτατο 
όριο σε δέκα (10) μεταπτυχιακούς/ες φοιτητές/τριες. 

Επιπλέον ο μέγιστος αριθμός μεταπτυχιακών φοιτητών/ 
τριών ανά διδάσκοντα του Π.Μ.Σ. ανέρχεται σε 10/10 ο 
μέγιστος αριθμός αυτών σε σχέση με τον αριθμό των προ¬ 
πτυχιακών φοιτητών/τριών του Τμήματος είναι 10/563 και 
σε σχέση με τον αριθμό των διδασκόντων του Τμήματος 
είναι 10/18 (άρθρο 45 παρ. 1 β του ν. 4485/2017). 

Άρθρο 6 

Κατηγορίες Υποψηφίων για φοίτηση στο Π.Μ.Σ. 

Στο Π.Μ.Σ. «Περιβαλλοντική Πολιτική, Εκπαίδευση 
και Επικοινωνία» γίνονται δεκτοί μετά από αξιολόγηση, 
πτυχιούχοι τριτοβάθμιας εκπαίδευσης Τμημάτων της 
ημεδαπής ή αντίστοιχων αναγνωρισμένων ομοταγων 
Ιδρυμάτων της αλλοδαπής. Ο αριθμός εισακτέων στο 
Π.Μ.Σ. ορίζεται κατ' ανώτερο όριο σε δέκα (10) μεταπτυ¬ 
χιακούς φοιτητές και φοιτήτριες κατ’ έτος. 

Δίπλωμα Μεταπτυχιακών Σπουδών δεν απονέμεται σε 
φοιτητή/τρια του/της οποίου/ας ο τίτλος σπουδών πρώ¬ 
του κύκλου από ίδρυμα της αλλοδαπής δεν έχει αναγνω¬ 
ριστεί από το Διεπιστημονικό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), 
σύμφωνα με το ν. 3328/2005 (Α' 80). 

Υπότροφοι του Ιδρύματος Κρατικών Υποτροφιών ή 
άλλου φορέα εισάγονται ως υπεράριθμοι. 

Άρθρο 7 

Κριτήρια και Διαδικασία Επιλογής Εισακτέων 

ί. Πρόσκληση εκδήλωσης ενδιαφέροντος. 

Το Τμήμα σε ημερομηνίες που ορίζονται από την Συ¬ 
νέλευση προβαίνει σε πρόσκληση εκδήλωσης ενδιαφέ¬ 
ροντος προκηρύσσοντας θέσεις με ανοιχτή διαδικασία 
για την εισαγωγή πτυχιούχων στο Π.Μ.Σ. 

Στην πρόσκληση αναφέρονται οι προϋποθέσεις ει¬ 
σαγωγής, οι κατηγορίες πτυχιούχων και ο αριθμός ει¬ 
σακτέων, ο τρόπος εισαγωγής, τα κριτήρια επιλογής, 
κ.λπ., οι προθεσμίες υποβολής αιτήσεων καθώς και τα 
δικαιολογητικά που απαιτούνται. 

Οι αιτήσεις μαζί με τα απαραίτητα δικαιολογητικά 
κατατίθενται στη Γραμματεία του Τμήματος σε έντυπη 
μορφή. 


ϋ. Επιτροπή Επιλογής Εισακτέων. 

Η επιλογή των εισακτέων στο Π.Μ.Σ. γίνεται από πε¬ 
νταμελή Επιτροπή μελών Δ.Ε.Π. που ορίζεται από τη 
Συνέλευση του Τμήματος και απαρτίζεται από πέντε (5) 
Καθηγητές που διδάσκουν στο συγκεκριμένο Π.Μ.Σ. Οι 
αποφάσεις της Συντονιστικής Επιτροπής εγκρίνονται 
από τη Συνέλευση του Τμήματος. 

ίϋ.Τα κριτήρια επιλογήςτων υποψηφίων είναι συγκε¬ 
κριμένα, ποσοτικά και ποιοτικά, και γίνονται γνωστά 
στους/στιςυποψηφίους/ες μετην προκήρυξη του Π.Μ.Σ. 


Η αξιολόγηση για την τελική επιλογή των υποψηφίων 
γίνεται σύμφωνα με τον παρακάτω πίνακα μοριοδότησης: 

1. Πτυχίο 

Πτυχίο 

Μόρια 

1. Πανεπιστημίου Σχολών 

Βαθμός πτυχίου 

και Τμημάτων 

χΙΟ 

Γεωτεχνικών, 


Πολυτεχνικών, 


Θετικών, 


Οικονομικών, 


Ανθρωπιστικών, 


Θεωρητικών 


Επιστημών 


και Βιολογικών 


Επιστημών 


2. ΑΤΕΙ Σχολών και 

Βαθμός πτυχίου 

Τμημάτων 

χΙΟ 

Γεωτεχνικών, 


Πολυτεχνικών, 


Θετικών, 


Οικονομικών, 


Ανθρωπιστικών, 


Θεωρητικών 


Επιστημών 


και Βιολογικών 


Επιστημών 


2. Μεταπτυχιακό Δίπλωμα και Διδακτορικό 

Μόρια 


1. Μεταπτυχιακό Δίπλωμα 

+ 10 

2. Διδακτορικό 

+ 30 

3. Διπλωματική εργασία 

Σχετικότητα 

Μόρια 

1. Μεγάλη 

+ 10 

2. Μεσαία 

+ 8 

3. Μικρή 

+ 5 

4. Καμία 

+ 0 

4. -ένη γλώσσα 

Επίπεδο 

Μόρια 

1. Μέτρια γνώση 

+ 3 

2. Καλή γνώση 

+ 5 

3. Πολύ καλή γνώση 

+ 8 

4. Άριστη γνώση 

+ 10 

5. Δημοσιεύσεις 



Κατηγορίες δημοσιεύσεων 

Μόρια 

1 . 

Συνέδριο ελληνικό με πρακτικά 

+ 2 

2. 

Διεθνές συνέδριο με πρακτικά 

+ 4 

3. 

Ελληνικό περιοδικό 

+ 6 

4. 

Ξένο περιοδικό 

+ 10 

5. 

Περιοδικό 50 με ΙΕ 

+ 20 

6. Εθελοντισμός 


Επίπεδο 

Μόρια 

1 . 

1 έτος 

+ 2 

2. 

2 έτη 

+ 4 

3. 

> από 3 έτη 

+ 6 

7. Συνέντευξη 


Εικόνα 

Μόρια 

1 . 

Άριστη 

+ 20 

2. 

Πολύ καλή 

+ 15 

3. 

Καλή 

+ 10 

4. 

Μέτρια 

+ 5 

5. 

Κακή 

+ 0 


ιν. Διαδικασία επιλογής 

Μετά την υποβολή Επιτροπή Επιλογής και την έγκριση 
και επικύρωση της κατάταξης των υποψηφίων από τη 
Συνέλευση τουΤμήματος ενημερώνονται οι επιτυχόντες 
υποψήφιοι από τη Γραμματεία του Π.Μ.Σ. 

Άρθρο 8 

Διάρκεια Σπουδών 

1. Χρονική διάρκεια φοίτησης 

Η κανονική χρονική διάρκεια φοίτησης στο Π.Μ.Σ. 
που οδηγεί στη λήψη του Διπλώματος Μεταπτυχιακών 
Σπουδών (Δ.Μ.Σ.) ορίζεται κατ' ελάχιστο σε τρία εξάμη¬ 
να, διάστημα στο οποίο περιλαμβάνεται και ο χρόνος για 
την τυχόν εκπόνηση και υποβολή προς κρίση διπλωμα¬ 
τικής εργασίας. Ο χρόνος που αφορά την διπλωματική 
εργασία, δεν μπορεί να είναι μικρότερος από τρεις μήνες. 

Η φοίτηση στο πρόγραμμα θεωρείται ότι λήγει με την 
ολοκλήρωση της συγγραφής και της δημόσιας παρουσί¬ 
ασης της μεταπτυχιακής διπλωματικής εργασίας. 

Ο μεταπτυχιακός φοιτητής είναι υποχρεωμένος να 
ολοκληρώσει τις μεταπτυχιακές του σπουδές μέσα στο 
διπλάσιο της προβλεπόμενης στο αντίστοιχο Π.Μ.Σ. δι¬ 
άρκειας. 

2. Μερική φοίτηση 

Στους μεταπτυχιακούς/κές φοιτητές/τριες προ- 
βλέπεται σύμφωνα με την παρ. 2 του άρθρου 33 του 
ν. 4485/2017 (Α' 114) η δυνατότητα μερικής φοίτησης για 
εργαζόμενους/νες φοιτητές/τριες, η διάρκεια της οποί¬ 
ας δεν μπορεί να υπερβαίνει το διπλάσιο της κανονικής 
φοίτησης. 

Στην παραπάνω περίπτωση οι ενδιαφερόμενοι θα 
πρέπει να προσκομίσουν βεβαίωση του εργοδότη 
τους ότι εργάζονται κατ’ ελάχιστο είκοσι (20) ώρες την 
εβδομάδα. 


Η μερική φοίτηση προβλέπεται και για μη εργαζόμε¬ 
νους μεταπτυχιακούς/κές φοιτητές/τριες που αδυνατούν 
να ανταποκριθούν στις ελάχιστες απαιτήσεις του προ¬ 
γράμματος πλήρους φοίτησης και για ιδιαίτερες εξαιρε¬ 
τικά σοβαρές περιπτώσεις, (ασθένεια, φόρτος εργασίας, 
σοβαροί οικογενειακοί λόγοι, στράτευση, λόγοι ανωτέ- 
ρας βίας). 

Οι αιτήσεις και τα σχετικά δικαιολογητικά που αφο¬ 
ρούν τις περιπτώσεις μερικής φοίτησης εξετάζονται από 
τη Συντονιστική επιτροπή του Π.Μ.Σ. και με ευθύνη του 
Διευθυντή Σπουδών προωθούνται στη Συνέλευση του 
Τμήματος η οποία εκδίδει πριν την έναρξη κάθε ακαδη¬ 
μαϊκού εξαμήνου σχετική απόφαση για τους δικαιούχους 
μερικής φοίτησης. 

3. Αναστολή Σπουδών 

Σε εξαιρετικές περιπτώσεις στους μεταπτυχιακούς/κές 
φοιτητές/τριες παρέχεται, κατόπιν υποβολής σχετικής 
αίτησης, προσωρινή αναστολή σπουδών, που δεν μπο¬ 
ρεί να υπερβαίνει τα δύο (2) συνεχόμενα εξάμηνα. Κατά 
την διάρκεια της αναστολής, ο μεταπτυχιακός φοιτητής 
χάνει την ιδιότητα του φοιτητή. Ο χρόνος της αναστολής 
δεν προσμετράται στην ανώτατη διάρκεια κανονικής 
φοίτησης. 

4. Διαγραφή μεταπτυχιακών φοιτητών 

Για θέματα επανεξέτασης μαθημάτων σε οφειλόμενα 
μαθήματα ή διαγραφής αποφαίνεται η Συνέλευση του 
Τμήματος μετά από πρόταση της Συντονιστικής Επιτρο¬ 
πής, η οποία αποφασίζει για τους όρους της επανεξέτα¬ 
σης και τους λόγους διαγραφής και τους περιλαμβάνει 
στον οικείο Κανονισμό Μεταπτυχιακών Σπουδών. 

Λόγοι διαγραφής είναι: 

α) η μη επαρκής πρόοδος του μεταπτυχιακού φοιτητή 
(η οποία τεκμηριώνεται με μη συμμετοχή στην εκπαιδευ¬ 
τική διαδικασία, δηλαδή παρακολουθήσεις, εξετάσεις), 

β) η πλημμελής εκπλήρωση λοιπών υποχρεώσεων που 
ορίζονται από τον οικείο Κανονισμό, 

γ) συμπεριφορά που προσβάλλει την ακαδημαϊκή δε¬ 
οντολογία, όπως π.χ. η λογοκλοπή, και 

δ) αίτηση του/της ίδιου/ας του μεταπτυχιακού/κής 
φοιτητή/τριας. 

Άρθρο 9 
Όροι φοίτησης 

Μετά την ανακοίνωση του πίνακα αξιολόγησης των 
υποψηφίων από τη Γραμματεία του Π.Μ.Σ. και εντός 
αποκλειστικής προθεσμίας επτά (7) ημερών οι επιτυ- 
χόντες θα πρέπει να προσέλθουν στη Γραμματεία του 
Π.Μ.Σ. για την ολοκλήρωση της διαδικασίας εγγραφής 
τους. 

Μετά την ολοκλήρωση της παραπάνω χρονικής προ¬ 
θεσμίας οι επιτυχόντες που δεν έχουν ολοκληρώσει τη 
διαδικασία εγγραφής χάνουν αμετάκλητα το δικαίωμα 
εγγραφής και τη θέση τους καλούνται να καταλάβουν 
με βάση τη σειρά της βαθμολογικής τους κατάταξης οι 
επιλαχόντες υποψήφιοι μεταπτυχιακοί φοιτητές. Σε κάθε 
περίπτωση, η σχετική διαδικασία εγγραφής των επιλα- 
χόντων μεταπτυχιακών φοιτητών θα πρέπει να ολοκλη¬ 
ρωθεί εντός μιας εβδομάδας από τη λήξη της κανονικής 
προθεσμίας εγγραφών του Π.Μ.Σ. 

Στο έντυπο της σχετικής αίτησης εγγραφής που λαμβά¬ 
νουν από τη Γραμματεία ή από την ιστοσελίδα του Π.Μ.Σ., 
οι υποψήφιοι μεταπτυχιακών φοιτητών δηλώνουν ότι 
έχουν λάβει γνώση του παρόντος Κανονισμού και απο¬ 
δέχονται στο σύνολο τους, τους κανόνες λειτουργίας του 
Π.Μ.Σ. Η αποδοχή του Κανονισμού αποτελεί προϋπόθεση 
για την απόκτηση και διατήρηση της ιδιότηταςτου μετα¬ 
πτυχιακού φοιτητή. Αν ο μεταπτυχιακός/ή φοιτητής/τρια 
αποτύχει στην εξέταση μαθήματος ή μαθημάτων και θεω¬ 
ρείται ότι δεν έχει ολοκληρώσει επιτυχώςτο πρόγραμμα, 
εξετάζεται, ύστερα από αίτηση του από τριμελή επιτροπή 
μελών Δ.Ε.Π. της Σχολής, τα οποία έχουν το ίδιο ή συναφές 
γνωστικό αντικείμενο μετο εξεταζόμενο μάθημα και ορί¬ 
ζονται από τη Συνέλευση του Τμήματος. Από την επιτροπή 
εξαιρείται ο υπεύθυνος της εξέτασης διδάσκων. 

Οι μεταπτυχιακοί/ές φοιτητές/τριες εγγράφονται και 
συμμετέχουν στο μεταπτυχιακό πρόγραμμα υπό τους 
προβλεπόμενους όρους και τις προϋποθέσεις. 

Μετά από ανακοίνωση της Γραμματείας του Τμήμα¬ 
τος στην οποία ορίζεται και η χρονική διάρκεια των 
εγγραφών και τα δικαιολογητικά που απαιτούνται για 
την εγγραφή αρχίζουν οι εγγραφές των εισαγομένων 
μεταπτυχιακών φοιτητών/τριών. 

Άρθρο 10 

Πρόγραμμα Σπουδών-Έλεγχος Γνώσεων 

Το σύνολο των Πιστωτικών Μονάδων (Ε0Τ5) που 
απαιτούνται για την απόκτηση του Δ.Μ.Σ. ανέρχονται 
σε ενενήντα (90). 

Για την απόκτηση του Δ.Μ.Σ. απαιτείται η παρακολού¬ 
θηση και εξέταση σε όλα τα μαθήματα τα οποία κατα- 
νέμονται στα δύο πρώτα εξάμηνα σπουδών (Α’ και Β'). 
Από αυτά τέσσερα (4) είναι υποχρεωτικά και τέσσερα (4) 
επιλογής. Κάθε μεταπτυχιακό μάθημα ολοκληρώνεται 
μετά από 40 ώρες διδασκαλίας. 

Κατά το τρίτο (Γ’) εξάμηνο των σπουδών απαιτείται η 
εκπόνηση της μεταπτυχιακής διπλωματικής εργασίας 
της οποία οι πιστωτικές μονάδες (Ε.(1Τ.5) κατανέμονται 
σε τριάντα (30). 


Το αναλυτικό πρόγραμμα σπουδών διαμορφώνεται 
ως εξής: 


Α' ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ 

ΤΙΤΛΟΣ 

ΜΑΘΗΜΑΤΟΣ 

ΤΥΠΟΣ 

ΜΑΘΗΜΑΤΟΣ 

ΕΈΤ5 

1 . 

Διδακτική της 

Περιβαλλοντικής 

Επιστήμης 

Υποχρεωτικό 

7,5 

2. 

Περιβαλλοντική 
Επικοινωνία, ΜΜΕ και 
Κοινή Γνώμη 

Υποχρεωτικό 

7,5 

3. 

Περιβάλλον 

Κοινωνία 

και Εθελοντισμός 

Επιλογής 

7,5 

4. 

Αρχές και Μέθοδοι 

Διαχείρισης 

Περιβάλλοντος 

Επιλογής 

7,5 

5. 

Υπηρεσίες 

Οικοσυστημάτων 

Επιλογής 

7,5 


ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 

Α ΕΞΑΜΗΝΟΥ 

30 


Β' ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ 

ΤΙΤΛΟΣ 

ΜΑΘΗΜΑΤΟΣ 

ΤΥΠΟΣ 

ΜΑΘΗΜΑΤΟΣ 

ΕΈΤ5 

1 . 

Περιβαλλοντική 

Πολιτική 

Υποχρεωτικό 

7,5 

2. 

Μεθοδολογία 
Κοινωνικής και 
Περιβαλλοντικής 
Έρευνας 

Υποχρεωτικό 

7,5 

3. 

Βιώσιμη Ανάπτυξη 

Επιλογής 

7,5 

4. 

Στρατηγικές 
Δημοσίων Σχέσεων 
και Περιβάλλον 

Επιλογής 

7,5 

5. 

Εκπαίδευση για την 
Αειφόρο Ανάπτυξη 

Επιλογής 

7,5 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ 

Β' ΕΞΑΜΗΝΟΥ 

30 


Γ ΕΞΑΜΗΝΟ ΣΠΟΥΔΩΝ 

ΚΩΔΙΚΟΣ 

ΤΙΤΛΟΣ ΜΑΘΗΜΑΤΟΣ 

ΕΈΤ5 

1 . 

ΕΚΠΟΝΗΣΗ ΜΕΤΑΠΤΥΧΙΑΚΗΣ 
ΔΙΠΛΩΜΑΤΙΚΗΣ ΕΡΓΑΣΙΑΣ 

30 

ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ Γ ΕΞΑΜΗΝΟΥ 

30 


Στο Π.Μ.Σ. μπορεί να πραγματοποιούνται χρονικά συ¬ 
μπυκνωμένα και εντατικά μαθήματα, καθώς και μαθήματα 
με χρήση σύγχρονης και ασύγχρονης διαδικτυακής επι- 
κοινωνίας.Τα μαθήματα γίνονται στην ελληνική γλώσσα. 
Η διδασκαλία των μαθημάτων γίνεται σε ημέρες και ώρες 
λειτουργίας του Πανεπιστημίου. Το χρονοδιάγραμμα πα¬ 
ραδόσεων και εκπαιδευτικών δραστηριοτήτων του κάθε 
μαθήματος καθορίζεται με απόφαση του/των διδάσκο- 
ντα/ων και αναρτάται στην ιστοσελίδα του Π.Μ.Σ. 

Οι μεταπτυχιακοί φοιτητές/φοιτήτριες είναι υποχρε- 
ωμένοι/-ες να παρακολουθούν τις παραδόσεις και τις 
άλλες δραστηριότητες που προβλέπονται για κάθε μά¬ 
θημα. Ένα μέρος των μαθημάτων μπορεί ναπροσφέρε- 
ται με τη μορφή τηλεκπαίδευσης. 

Η αξιολόγηση των φοιτητών γίνεται από τους διδά¬ 
σκοντες κάθε μαθήματος με τον τρόπο ή τους τρόπους 
που έχουν οριστεί κατά την έναρξη του μαθήματος και 
έχουν αναρτηθεί στην ιστοσελίδα του Π.Μ.Σ. Ο τελικός 
βαθμός κάθε μαθήματος εκφράζεται στην κλίμακα 0-10, 
με το πέντε (5) να αποτελεί τη βάση επιτυχούς αξιολό¬ 
γησης. Οι εξετάσεις πραγματοποιούνται στο τέλος του 
Α’ και Β' εξαμήνου. Οι επαναληπτικές εξετάσεις πραγμα¬ 
τοποιούνται από τη 1 η έως και την 14η Οκτωβρίου κάθε 
ακαδημαϊκού έτους. 

Κάθε μεταπτυχιακός φοιτητής / φοιτήτρια μπορεί να 
εξεταστεί σε ένα μάθημα το πολύ δύο φορές. Αν απορρι- 
φθεί και τη δεύτερη φορά, ο φοιτητής παραπέμπεται στη 
Συνέλευση τουΤμήματοςπου μπορεί να αποφασίσει τη 
διαγραφή του/της από το Π.Μ.Σ. ή, εφόσον συντρέχουν 
ειδικοί λόγοι, τη δυνατότητα μιας επιπλέον εξέτασης του/ 
της. Τα αποτελέσματα των εξετάσεων-γραπτών εργασι¬ 
ών εκδίδονται υποχρεωτικά εντός ενός (1) μήνα μετά τη 
λήξη της εξεταστικής περιόδου. 

Κατά την ολοκλήρωση της εκπαιδευτικής διαδικασίας 
κάθε μαθήματος και πριντην εξέταση, οι φοιτητές και φοι¬ 
τήτριες καλούνται να αξιολογήσουν συνολικά το μάθημα 
ως προς το περιεχόμενο, τον τρόπο διδασκαλίας και την 
επίτευξη των μαθησιακών στόχων - μέσω ειδικού ερω¬ 
τηματολογίου διαμορφωμένου σύμφωνα με τις οδηγίες 
της Α.Δ.Ι.Π.Την ευθύνη οργάνωσης και υλοποίησης της 
διαδικασίας αξιολόγησης που θα διασφαλίζει την ανω¬ 
νυμία του φοιτητή έχει η Σ.Ε.Τα αποτελέσματα της αξι¬ 
ολόγησης κοινοποιούνται στην / ον ενδιαφερόμενη / -ο 
καθηγητή με ευθύνη του Διευθυντή του Π.Μ.Σ. 

Άρθρο 11 

Εκπόνηση Μεταπτυχιακής Διπλωματικής 

Εργασίας (Μ.Δ.Ε.) 

Κάθε διδάσκων αναρτά στην ιστοσελίδα του Π.Μ.Σ. 
ενδεικτικά τα θέματα των μεταπτυχιακών διπλωματικών 
εργασιών που προσφέρει και τον αριθμό των μεταπτυ¬ 
χιακών φοιτητών που προτίθεται να επιβλέψει. Ο μέγι¬ 
στος αριθμός επίβλεψης μεταπτυχιακών διπλωματικών 
εργασιών ανά διδασκόμενο μάθημα και διδάσκοντα 
είναι δύο (2) για κάθε ημερολογιακό έτος. Στα μέσα του 
Β' εκπαιδευτικού εξαμήνου και σε προθεσμίες που κα¬ 
θορίζει ο διευθυντής του Π.Μ.Σ., κάθε μεταπτυχιακός 
φοιτητής υποχρεούται να καταθέσει θέμα μεταπτυχιακής 
διπλωματικής εργασίας, με αίτησή του στη γραμματεία 
του Π.Μ.Σ. η οποία πρέπει να συνυπογράφεται και από 
τον επιβλέποντα καθηγητή. 

Η Μ.Δ.Ε. μπορεί να εκπονείται και στην αγγλική γλώσ¬ 
σα κατόπιν συμφωνίας με τον επιβλέποντα Καθηγητή. 

Ο ελάχιστος χρόνος για την υποβολή της μεταπτυχι¬ 
ακής διπλωματικής εργασίας ορίζεται σε 6 μήνες, ο δε 
μέγιστος χρόνος σε 12 μήνες. 

Ο ορισμός του θέματος της μεταπτυχιακής διπλω¬ 
ματικής εργασίας και του επιβλέποντα Καθηγητή επι¬ 
κυρώνεται από τη Συνέλευση του Τμήματος, η οποία 
ταυτόχρονα ορίζει και τα άλλα δύο μέλη της Εξεταστικής 
Επιτροπής ύστερα από πρόταση του επιβλέποντα. Μέλη 
της Εξεταστικής Επιτροπής μπορούν να είναι καθηγητές 
και λέκτορες του οικείου τμήματος ή άλλων τμημάτων. 
Οι απαιτήσεις που πρέπει να πληροί η μεταπτυχιακή 
διπλωματική εργασία περιλαμβάνονται στον Οδηγό 
Σπουδών που είναι αναρτημένος στην ιστοσελίδα του 
Τμήματος. Μετά την ολοκλήρωση της συγγραφής της 
Μ.Δ.Ε. και την έγκριση του επιβλέποντα αυτή παρου¬ 
σιάζεται δημόσια ενώπιον της Εξεταστικής Επιτροπής. 

Η Εξεταστική Επιτροπή αξιολογεί και βαθμολογεί τη 
Μ.Δ.Ε. λαμβάνοντας υπόψη την πρωτοτυπία της, την 
έκταση και την αρτιότητα της βιβλιογραφικής ανασκό¬ 
πησης του θέματος, την τυχόν ύπαρξη δημοσιεύσεων 
σε έγκυρα διεθνή περιοδικά ή συνέδρια που προέκυ- 
ψαν από αυτή, καθώς και την παρουσίαση του θέματος 
από τον μεταπτυχιακό φοιτητή και την ανταπόκριση του 
στις ερωτήσεις που του υποβλήθηκαν κατά τη διάρκεια 
της εξέτασης. Η αξιολόγηση της Μ.Δ.Ε. εκφράζεται στην 
κλίμακα 0-10, με χαρακτηρισμό «Άριστα» για βαθμό από 
οκτώ και πενήντα (8,50) έως και δέκα (10), «Αίαν καλώς» 
από έξι και πενήντα (6,50) έως και οκτώ και σαράντα εν¬ 
νέα (8,49), «Καλώς» από πέντε (5) έως και έξι και σαράντα 


εννέα (6,49). Η αντίστοιχη κλίμακα βαθμολογίας Ε(ΙΤ5 
έχει ως εξής: Α (10-9), Β (8), ί (7), Ό (6), Ε (5), Ε (4-0 απο¬ 
τυχία). Ο βαθμός της Μ.Δ.Ε. εξάγεται από το μέσο όρο 
των βαθμών των τριών αξιολογητών, με την προϋπόθεση 
ότι τουλάχιστον δύο μέλη της Εξεταστικής Επιτροπής τη 
βαθμολόγησαν με προβιβάσιμο βαθμό. 

Σε περίπτωση αρνητικής κρίσης δίνεται η δυνατότητα 
στο μεταπτυχιακό φοιτητή να βελτιώσει τη Μ.Δ.Ε. του σύμ¬ 
φωνα με τις υποδείξεις της Εξεταστικής Επιτροπής, να την 
υποβάλει και την παρουσιάσει δημόσια εκ νέου, εντός χρο¬ 
νικού διαστήματος 6 μηνών και πριν από τη συμπλήρωση 
δύο ημερολογιακών ετών από την ημερομηνία εγγραφής 
του στο Π.Μ.Σ. Σε περίπτωση δεύτερης αρνητικής κρίσης, 
ο μεταπτυχιακός φοιτητής διαγράφεται από το Π.Μ.Σ. 

Μετά τη δημόσια παρουσίαση - εξέτασή της, ο φοι¬ 
τητής ενσωματώνει τις διορθώσεις και τα σχόλια, που 
τυχόν θα λάβει από τα μέλη της εξεταστικής επιτροπής, 
και εντός μίας εβδομάδας από την ημερομηνία εξέτα¬ 
σης και σε κάθε περίπτωση πριν την ορκωμοσία του, 
υποβάλει στη Γραμματεία του Π.Μ.Σ.: α) επτά (7) ανάτυ¬ 
πα της Μ.Δ.Ε. του που προορίζονται: τα τρία (3) για τα 
μέλη της Εξεταστικής Επιτροπής, ένα (1) για τη Κεντρική 
Βιβλιοθήκη του Πανεπιστημίου, ένα (1) για τη Εθνική 
Βιβλιοθήκη, ένα (1) για τη Βιβλιοθήκη του Τμήματος 
και ένα (1) για το αντίστοιχο Εργαστήριο του Τμήματος, 
β) ένα (1) ηλεκτρονικό αντίγραφο της Μ.Δ.Ε. του που 
προωθείται στην Κεντρική Βιβλιοθήκη του Δ.Π.Θ., και 
γ) ένα (1) ηλεκτρονικό αντίτυπο της παρουσίασης του. 

Την ενσωμάτωση των διορθώσεων της εξεταστικής 
επιτροπής στο τελικό κείμενο της Μ.Ε.Ε. πιστοποιεί εγ- 
γράφως στη Γραμματεία του Π.Μ.Σ. ο Επιβλέπων Καθη¬ 
γητής. Η κατάθεση του παραπάνω εγγράφου αποτελεί 
αναγκαία προϋπόθεση για τη χορήγηση βεβαίωσης ολο¬ 
κλήρωσης μεταπτυχιακών σπουδών καθώς και για την 
ορκωμοσία του μεταπτυχιακού φοιτητή. 

Άρθρο 12 

Δικαιώματα και παροχές 

Οι μεταπτυχιακοί/κές φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους/τις φοιτητές/τριες του πρώτου 
κύκλου σπουδών πλην του δικαιώματος παροχής δω¬ 
ρεάν διδακτικών συγγραμμάτων. 

Το Τμήμα οφείλει να εξασφαλίζει στους μεταπτυχια- 
κούς/κές φοιτητές/τριες με αναπηρία ή/και ειδικές εκ¬ 
παιδευτικές ανάγκες προσβασιμότητα στα προτεινόμενα 
συγγράμματα και την διδασκαλία ή άλλες διευκολύνσεις. 

Οι διευκολύνσεις αυτές θα πρέπει να οριστούν από τα 
Τμήματα αναλυτικά (π.χ. τρόπος εξέτασης, πρόσβαση 
στους χώρους διδασκαλίας, στα εργαστήρια κ.λπ.). 

Άρθρο 13 

Υποχρεώσεις μεταπτυχιακών φοιτητών/τριών 

Οι μεταπτυχιακοί φοιτητές/τριες οφείλουν να σέβονται 
και να τηρούν τον Κανονισμό Μεταπτυχιακών Σπουδών, 
τις αποφάσεις των οργάνων του Π.Μ.Σ., του Τμήματος 
Δασολογίας και Διαχείρισης Περιβάλλοντος και Φυσι¬ 
κών Πόρων και του Δ.Π.Θ., καθώς και την ακαδημαϊκή 
δεοντολογία. 

Άρθρο 14 

Τέλη φοίτησης 

Οι μεταπτυχιακοί φοιτητές δεν υποχρεούνται στην 
καταβολή τελών φοίτησης. 

Άρθρο 15 

Δίπλωμα Μεταπτυχιακών Σπουδών (Δ.Μ.Σ.) 

Ο τίτλος του Δ.Μ.Σ. είναι δημόσιο έγγραφο. Ο τύπος 
του ορίζεται με απόφαση της Συγκλήτου και υπογράφε¬ 
ται από τον/την Πρύτανη/ι, τον/την Πρόεδρο του Τμή¬ 
ματος και τον/την Γραμματέα του Τμήματος ή τους/τις 
νόμιμους/ες αναπληρωτές τους. 

Στον/Στην απόφοιτο/η του Π.Μ.Σ. μπορεί να χορηγεί¬ 
ται, πριν από την απονομή, βεβαίωση ότι έχει περατώσει 
επιτυχώς την παρακολούθηση του Προγράμματος. 

Στο Δίπλωμα Μεταπτυχιακών Σπουδών επισυνάπτεται 
Παράρτημα Διπλώματος σε σχέση με το οποίο ισχύουν 
οι ρυθμίσεις του άρθρου 15 του ν. 3374/2005 και της Υ.Α. 
Φ5/89656/ΒΕ/13-8-2007 (Β' 1466) και το οποίο αποτελεί 
ένα επεξηγηματικό έγγραφο που παρέχει πληροφορίες 
σχετικά με την φύση, το επίπεδο, το γενικότερο πλαί¬ 
σιο εκπαίδευσης, το περιεχόμενο και το καθεστώς των 
σπουδών, οι οποίες ολοκληρώθηκαν με επιτυχία και δεν 
υποκαθιστά τον επίσημο τίτλο σπουδών ή την αναλυτική 
βαθμολογία μαθημάτων που χορηγούν τα Ιδρύματα. 

Άρθρο 16 

Διδακτικό Προσωπικό 

Τη διδασκαλία των μαθημάτων στα Π.Μ.Σ. αναλαμβά¬ 
νουν μέλη Δ.Ε.Π.του οικείου Τμήματος ή άλλωνΤμημάτων. 

Επιπλέον η Συνέλευση του οικείου Τμήματος με από¬ 
φαση της, έχοντας υπόψη την εισήγηση του Διευθυντή 
του Π.Μ.Σ., μπορεί να καλέσει, ως επισκέπτες, καταξι- 
ωμένους/ες επιστήμονες που έχουν θέση ή προσόντα 
καθηγητή/τριας ή ερευνητή/τριας σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο του Π .Μ.Σ. από την η μεδαπή ή την αλλοδα¬ 
πή, σύμφωνα με τα οριζόμενα στην παρ. 5 του άρθρου 
36 του ν. 4485/2017. 

Φροντιστηριακές ασκήσεις στο πλαίσιο μαθημάτων 
του Π.Μ.Σ. μπορούν να ανατίθενται, εκτός των ανωτέρω, 
και σε μέλη του διδακτικού προσωπικού καθώς και σε 
υποψήφιους/ες διδάκτορες των οικείων προς το Πρό¬ 
γραμμα Τμημάτων του Δημοκρίτειου Πανεπιστημίου 
Θράκης ή άλλων συναφών Τμημάτων του Δημοκρίτειου 
Πανεπιστημίου Θράκης ή άλλου Α.Ε.Ι. 

Άρθρο 17 

Διοικητική Υποστήριξη 

1. Διεύθυνση Προγραμμάτων Μεταπτυχιακών Σπου¬ 
δών - Υποχρεώσεις Διευθυντή/ιας 

α) Δημιουργείται θέση Διευθυντή/ιας για κάθε Π.Μ.Σ. 
στο Τμήμα εκείνο του Δημοκρίτειου Πανεπιστημίου 
Θράκης το οποίο έχει την ευθύνη οργάνωσης και λει¬ 
τουργίας του. 

β) Ο/Η Διευθυντής/ια κάθε Π.Μ.Σ. είναι μέλος της Σ.Ε. 
και ορίζεται μαζί με τον Αναπληρωτή του/της, με από¬ 
φαση της Συνέλευσης του Τμήματος για διετή θητεία. 


γ) Ο/Η Διευθυντής/ια προεδρεύει της Σ.Ε., είναι μέλος 
Δ.Ε.Π. πρώτης βαθμίδας ή της βαθμίδας του αναπλη¬ 
ρωτή. 

δ)Τα καθήκοντα του/της ορίζονται στο νόμο και στον 
Κανονισμό Μεταπτυχιακών Σπουδών. Ο/Η Διευθυντής/ 
ια του Π.Μ.Σ. εισηγείται στα αρμόδια όργανα του Ιδρύ¬ 
ματος για κάθε θέμα που αφορά στην αποτελεσματική 
λειτουργία του προγράμματος. Ο/Η Διευθυντής/ια δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του/της έργο ως Διευθυντής. 

ε) Ο/Η Διευθυντής/ια του Π.Μ.Σ επιπλέον είναι αρμό- 
διος/α μετά τη λήξη της θητείας της Σ.Ε. για τη σύνταξη 
του απολογισμού του Προγράμματος του ερευνητικού 
και εκπαιδευτικού έργου του Π.Μ.Σ., καθώς και των λοι¬ 
πών δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του Π.Μ.Σ.. Ο απολογισμός κατατίθεται στο οικείο 
Τμήμα, στο οποίο ανήκει το Π.Μ.Σ. 

Για την κατάρτιση και υλοποίηση του απολογισμού ο/η 
Διευθυντής/ια επικουρείται από τον Ειδικό Αογαριασμό 
Κονδυλίων Έρευνας του Δημοκρίτειου Πανεπιστημίου 
Θράκης. 

Για το Π.Μ.Σ. κατά την ίδρυσή του στην εισήγηση της 
Συνέλευσης του Τμήματος σύμφωνα με τη διάταξη της 
παρ. 2θ του άρθρου 32 του ν. 4485/2017 θα συμπερι- 
λαμβάνεται ο αναλυτικός προϋπολογισμός, συμπεριλαμ¬ 
βανομένου του αναλυτικού λειτουργικού κόστους του 
προγράμματος, των πηγών χρηματοδότησης και των εν 
γένει πόρων της λειτουργίας του. Επίσης στην παρ. 3 του 
ιδίου άρθρου ορίζεται ότι η εισήγηση συνοδεύεται με¬ 
ταξύ άλλων από αναλυτικό προϋπολογισμό λειτουργίας 
κατ' έτος και για πέντε (5) συνεχή έτη, καθώς και έκθεση 
βιωσιμότητας του προγράμματος, ο τρόπος των οποίων 
ορίζεται με απόφαση του Υπουργού Παιδείας, Έρευνας 
και θρησκευμάτων, που δημοσιεύεται στην εφημερίδα 
της Κυβερνήσεως. 

στ) Ο/Η Διευθυντής/ια του Π.Μ.Σ., ως Επιστημονικά 
Υπεύθυνος/η του αντίστοιχου έργου, εκδίδει και υπο¬ 
γράφει τις εντολές πληρωμής των σχετικών δαπανών και 
συνυπογράφει τις συμβάσεις ανάθεσης έργου, σύμφωνα 
με τον εγκεκριμένο προϋπολογισμό. Επιπλέον, ο/η Επι¬ 
στημονικά Υπεύθυνος/η ευθύνεται για την ορθή υλο¬ 
ποίηση και πιστοποίηση του φυσικού αντικειμένου του 
ΠΜΣ και τη σκοπιμότητα των δαπανών που συνδέονται 
με την εκτέλεση του και παρακολουθεί το οικονομικό 
αντικείμενο του. 

ζ) Οι εκπρόσωποι των Τμημάτων στην Ε.Δ.Ε. έχουν 
υποχρέωση να ενημερώνουν τις Συνελεύσεις των Τρη¬ 
μάτων, όταν αυτό τους ζητηθεί από τον Πρόεδρο εκά- 
στου Τμήματος. 

η) Ο/Η Διευθυντής/ια του Π.Μ.Σ. ή του Δ.Π.Μ.Σ θα πρέ¬ 
πει να είναι διαθέσιμος/η για ενημέρωση, αν ζητηθεί, της 
Συνέλευσης ή σε περίπτωση Δ.Π.Μ.Σ. των Συνελεύσεων 
των Τμημάτων που συμπράττουν στο Πρόγραμμα για 
κάθε θέμα που αφορά στην αποτελεσματική λειτουρ¬ 
γία του. Ο/Η Διευθυντής/ια του Π.Μ.Σ. ή του Δ.Π.Μ.Σ. 

εισηγείται στη Συνέλευση ή στην Ε.Δ.Ε. για τα θέματα 
της αρμοδιότητας της και μεριμνά για την εφαρμογή 
των αποφάσεων της. 

2. Υποχρεώσεις Γραμματείας 

Οι διοικητικοί υπάλληλοι που υποστηρίζουν τα Π.Μ.Σ. 
εκτός ωρών εργασίας τους στο Πανεπιστήμιο, καθώς και 
αυτοί στους οποίους έχει ανατεθεί έργο σχετικά με τα 
Π.Μ.Σ., δύνανται να αμείβονται για πρόσθετη εργασία 
(πέραν των συμβατικών τους υποχρεώσεων της κύριας 
απασχόλησης) που παρέχουν. 

Άρθρο 18 

Υλικοτεχνική Υποδομή 
α) Αίθουσες Διδασκαλίας - Εργαστήρια 
Για τη λειτουργία του Π.Μ.Σ. θα χρησιμοποιηθεί η 
υπάρχουσα υλικοτεχνική υποδομή του Τμήματος Δα¬ 
σολογίας και Διαχείρισης Περιβάλλοντος του Δ.Π.Θ. 
β) Διοικητική Υποστήριξη 

Η γραμματεία του Τμήματος είναι στελεχωμένη με 
τρεις διοικητικούς υπαλλήλους και ένα εξωτερικό συ¬ 
νεργάτη με αντικείμενο την υποστήριξη του Π.Μ.Σ. 

Η βιβλιοθήκη της Σχολής Επιστημών Γεωπονίας και 
Δασολογίας είναι στελεχωμένη με δύο διοικητικούς 
υπαλλήλους. 

Άρθρο 19 

Χρηματοδότηση - Οικονομική Διαχείριση Π.Μ.Σ. 

Η χρηματοδότηση των Π.Μ.Σ. προέρχεται από: 
α) τον προϋπολογισμό του Α.Ε.Ι. και των συνεργαζό- 
μενων για την οργάνωση του φορέων σύμφωνα με το 
άρθρο 43 του ν. 4485/2017, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.)των Α.Ε.Ι., 
ζ) κάθε άλλη νόμιμη αιτία. 

Η διαχείριση των πιθανών εσόδων των Π.Μ.Σ. γίνεται 
με βάση αυτά που ορίζονται από τις κείμενες διατάξεις. 

Άρθρο 20 

Αογοκλοπή 

Ο/Η μεταπτυχιακός/κή φοιτητής/τρια καταθέτοντας 
οποιαδήποτε μεταπτυχιακή εργασία είναι υποχρεωμέ¬ 
νος/η να αναφέρει αν χρησιμοποίησε το έργο και τις 
απόψεις άλλων. 

Η αντιγραφή θεωρείται σοβαρό ακαδημαϊκό παρά¬ 
πτωμα. Αογοκλοπή θεωρείται η αντιγραφή εργασίας 
κάποιου/ας άλλου/ης, καθώς και η χρησιμοποίηση ερ¬ 
γασίας άλλου/ης -δημοσιευμένης ή μη- χωρίς τη δέου¬ 
σα αναφορά. Η παράθεση οποιοσδήποτε υλικού τεκμη¬ 
ρίωσης, ακόμη και από μελέτες του/της ιδίου/ας του/ 
της υποψηφίου/ας, χωρίς σχετική αναφορά, μπορεί να 


στοιχειοθετήσει απόφαση της Συνέλευσης του οικείου 
Τμήματος για διαγραφή του/της. 

Στις παραπάνω περιπτώσεις, μετά από αιτιολογημένη 
εισήγηση του/της επιβλέποντος/σας Καθηγητή/τριας, 
η Συνέλευση του οικείου Τμήματος ή η Ε.Δ.Ε. μπορεί να 
αποφασίσει τη διαγραφή του/της. 

Οποιοδήποτε παράπτωμα ή παράβαση ακαδημαϊκής 
δεοντολογίας παραπέμπεται στη Συντονιστική Επιτροπή 
του Π.Μ.Σ. για κρίση και εισήγηση για αντιμετώπιση του 
προβλήματος στη Συνέλευση του Τμήματος. 

Ως παραβάσεις θεωρούνται και τα παραπτώματα της 
αντιγραφής ή της λογοκλοπής και γενικότερα κάθε πα¬ 
ράβαση των διατάξεων περί πνευματικής ιδιοκτησίας 
από μεταπτυχιακό/κή φοιτητή/τρια κατά τη συγγραφή 
εργασιών στο πλαίσιο των μαθημάτων ή την εκπόνηση 
μεταπτυχιακής διπλωματικής εργασίας. 

Άρθρο 21 

Ιστοσελίδα των Π.Μ.Σ. 

Το Π.Μ.Σ. έχει την ιστοσελίδα του στην ελληνική και 
αγγλική γλώσσα. Η επίσημη ιστοσελίδα ενημερώνεται 
διαρκώς και περιέχει όλες τις πληροφορίες και ανακοινώ- 
σειςτου Προγράμματος και αποτελεί τον επίσημο χώρο 
ενημέρωσης των φοιτητών και φοιτητριών. 

Άρθρο 22 

Αξιολόγηση των Π.Μ.Σ. 

1. Στο τέλος κάθε εξαμήνου, πραγματοποιείται αξιο¬ 
λόγηση κάθε μαθήματος και κάθε διδάσκοντος/ουσας 
από τους μεταπτυχιακούς/ές φοιτητές/τριες, οι οποίοι/ες, 
σύμφωνα μετά προβλεπόμενα στο εσωτερικό σύστημα 
διασφάλισης ποιότητας του Ιδρύματος, με τη λήξη κάθε 
μαθήματος αξιολογούν συνολικά το μάθημα ως προς το 
περιεχόμενο, τον τρόπο διδασκαλίας, τα προτεινόμενα 
συγγράμματα κ.τ.λ. 

Με ευθύνη του Διευθυντή του Π.Μ.Σ. διοργανώνονται 
ημερίδες με αντικείμενο τη συζήτηση - μελέτη των μα¬ 
θημάτων του Π.Μ.Σ. και των περιεχομένων του, ώστε να 
εκτιμάται μεταξύ άλλων ο βαθμός στον οποίο συνδέεται 
το πρόγραμμα με την πρόοδο της επιστήμης, την αγορά 
εργασίας και τις ανάγκες της κοινωνίας γενικότερα. 

2. Κατά τη λήξη της θητείας της Σ.Ε., με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του, με 
στόχο την αναβάθμιση των σπουδών, την καλύτερη αξι¬ 
οποίηση του ανθρώπινου δυναμικού, τη βελτιστοποίηση 
των υφιστάμενων υποδομών και την κοινωνικά επωφελή 
χρήση των διαθέσιμων πόρων του Π.Μ.Σ. Ο απολογισμός 
κατατίθεται στο οικείοΤμήμα, στο οποίο ανήκει το Π.Μ.Σ. 

3. Εκτός από τις διαδικασίες εσωτερικής και εξωτε¬ 
ρικής αξιολόγησης, καθώς και διασφάλισης και πιστο¬ 
ποίησης της ποιότητας, οι οποίες προβλέπονται στο 
ν. 4009/2011 (Α' 189), εξωτερική ακαδημαϊκή αξιολόγηση 
των Π.Μ.Σ. κάθε Σχολής, διενεργεί εξαμελής Επιστημο¬ 
νική Συμβουλευτική Επιτροπή (Ε.Σ.Ε.). 

4. Με απόφαση της οικείας Κοσμητείας συγκροτείται 
μία Ε.Σ.Ε. για τα Π.Μ.Σ. και τις διδακτορικές σπουδές 
κάθεΤμήματος και τα μέλη της επιλέγονται από σχετικό 

μητρώο αξιολογητών που τηρείται σε κάθε Σχολή. Για 
την κατάρτιση του μητρώου κάθε Τμήμα προτείνει, με 
τεκμηριωμένη εισήγηση της Συνέλευσης του Τμήματος, 
τρία (3) μέλη από την ημεδαπή ή την αλλοδαπή. Λοιπές 
λεπτομέρειες ως προς την κατάρτιση και επικαιροποίη- 
ση του μητρώου, ορίζονται με απόφαση της Συγκλήτου 
που δημοσιεύεται στην Εφημερίδα της Κυβερνήσεως. Η 
απόφαση συγκρότησης της Ε.Σ.Ε. εκδίδεται ύστερα από 
διαβούλευση με τους Προέδρους των Τμημάτων, αφού 
προηγουμένως έχει διερευνηθεί η διαθεσιμότητα των 
υποψηφίων, και αφορά, κατά προτίμηση, σε υποψηφί- 
ους/ες ίδιου ή συναφούς γνωστικού αντικειμένου με τα 
γνωστικά αντικείμενα που θεραπεύουν τα υπό αξιολό¬ 
γηση προγράμματα σπουδών και που έχουν διακριθεί 
για το ερευνητικό τους έργο. 

5. Τα μέλη των Ε.Σ.Ε. στην αρχή της θητείαςτους ενη¬ 
μερώνονται για κάθε θέμα που αφορά στα Π.Μ.Σ., κα¬ 
θώς και στις διδακτορικές σπουδές που εκπονούνται 
στα αντίστοιχα Τμήματα της Σχολής, όπως τα γνωστικά 
αντικείμενα που θεραπεύουν, τον αριθμό των φοιτητών/ 
τριών, τους κανόνες επιλογής, το λειτουργικό κόστος 
και τα τέλη φοίτησης. Ειδικότερα, ο απολογισμός της 
παραγράφου 2 με ευθύνη της Κοσμητείας αποστέλλεται 
αμελλητί στα μέλη της οικείας Ε.Σ.Ε.. 

6. Ανά πενταετία τα μέλη των Ε.Σ.Ε. επισκέπτο¬ 
νται τις εγκαταστάσεις του οικείου Τμήματος για επαρκές 
χρονικό διάστημα, κατά το οποίο συναντώνται και συζη¬ 
τούν με εκπροσώπους των διδασκόντων/ουσών και των 
φοιτητών/τριών, καθώς και με τους Διευθυντές και τα 
μέλη των συλλογικών οργάνων των Π.Μ.Σ., προκειμένου 
να διαμορφώσουν την τελική έκθεση αξιολόγησης. Η τε¬ 


λική έκθεση αξιολόγησης, η οποία περιέχει και προτάσεις 
για τη συνεχή βελτίωση των προγραμμάτων σπουδών, 
υποβάλλεται στην Κοσμητεία, στο οικείο Τμήμα και στη 
Σύγκλητο, προκειμένου να τη συνεκτιμήσει για τη συνέ¬ 
χιση ή μη της λειτουργίας των Π.Μ.Σ., σύμφωνα με την 
παράγραφο 8 του άρθρου 32. 

7. Στα μέλη των Ε.Σ.Ε. καταβάλλονται δαπάνες μετακί¬ 
νησης σύμφωνα με τα οριζόμενα στην υποπαράγραφο 
Δ9 της παρ. Δ του άρθρου 2 του ν. 4336/2015. 

8. Ο απολογισμός και οι αξιολογήσεις του παρόντος 
άρθρου δημοσιοποιούνται στο διαδικτυακό τόπο των 
Ιδρυμάτων και κοινοποιούνται, με ευθύνη της Κοσμη¬ 
τείας, στον Υπουργό Παιδείας, Έρευνας και Θρησκευ¬ 
μάτων, λαμβάνονται δε υπόψη στις διαδικασίες εξωτε¬ 
ρικής αξιολόγησης και πιστοποίησης της ποιότητας του 
ν. 4009/2011. 

9. Οι Σχολές οφείλουν να καταρτίσουν το μητρώο 
αξιολογητών και να συγκροτήσουν την Επιστημονική 
Συμβουλευτική Επιτροπή (Ε.Σ.Ε.), σύμφωνα με τις πα¬ 
ραγράφους 3 και 4 του άρθρου 44 έως τον Σεπτέμβριο 
του έτους 2018, άλλως μέσα σε προθεσμία δύο (2) μηνών 
από την ίδρυση κάθε Π.Μ.Σ. 

Άρθρο 23 
Άλλες διατάξεις 

Οποιοδήποτε θέμα προκόψει στο μέλλον που δεν 
καλύπτεται από την σχετική νομοθεσία ή τον παρόντα 
Κανονισμό Μεταπτυχιακών Σπουδών, θα αντιμετωπιστεί 
με αποφάσεις της Συνέλευσης του Τ μήματος και της Συ¬ 
γκλήτου του Ιδρύματος μετροποποίησητου Κανονισμού 
και δημοσίευση στην Εφημερίδα της Κυβερνήσεως. 

ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού 
Μεταπτυχιακών Σπουδών) 

1. Περιεχόμενα Μεταπτυχιακών Μαθημάτων 

2. Τύπος Διπλώματος Μεταπτυχιακών Σπουδών (Δ.Μ.Σ.) των Π.Μ.Σ. του 
Δ.Π.Θ. 

3. Τύπος Πιστοποιητικού ολοκλήρωσης Μεταπτυχιακών Σπουδών 

4. Τύπος Βεβαίωσης Αναλυτικής Βαθμολογίας Μεταπτυχιακού Φοιτητή Π. 
Μ. Σ. Τμήματος του Δ.Π. Θ. 

5. Απονομή Διπλώματος Μεταπτυχιακών Σπουδών. Τελετή ανακήρυξης 

(Σχέδιο) 

6. Γενικές Οδηγίες για την Εκπόνηση, Σύνταξη και Συγγραφή του Κειμένου 
της Μεταπτυχιακής Διπλωματικής εργασίας (Μ.Δ.Ε.) 

ΠΑΡΑΡΤΗΜΑ 1: Περιεχόμενα Μεταπτυχιακών Μαθημάτων 

1. Διδακτική της Περιβαλλοντικής Επιστήμης 

Θεωρητική θεμελίωση της διδασκαλίας. Τα αναλυτικά προγράμματα. Οι σκοποί της 
διδασκαλίας και τα μέσα διδασκαλίας. Διδακτικά μοντέλα. Κοινωνικές μορφές 
διδασκαλίας. Μορφές δράσης του δασκάλου. Επιλογή και διατύπωση στόχων 
διδασκαλίας. Σύνταξη και χρήση ερωτήσεων. Εκπαιδευτικές τεχνολογίες. Η αξιολόγηση 
του εκπαιδευόμενου. Υποδειγματικές διδασκαλίες από τον διδάσκοντα. Υποδειγματικές 
διδασκαλίες από τους φοιτητές. 

2. Περιβαλλοντική Επικοινωνία, ΜΜΕ και Κοινή Γνώμη 

Ιστορική αναδρομή και χαρακτηριστικά της Περιβαλλοντικής Εκπαίδευσης. Η 
περιβαλλοντικά υπεύθυνη συμπεριφορά και μοντέλα εκτίμησης της. Σχέσεις ανάμεσα 
στις μεταβλητές που καθορίζουν το σχηματισμό της περιβαλλοντικά υπεύθυνης 
συμπεριφοράς. Περιβαλλοντική Ευαισθησία. Μορφές της Περιβαλλοντικής 
Εκπαίδευσης. Τα Μέσα Μαζικής Επικοινωνίας και η Περιβαλλοντική Εκπαίδευση. 
Κατηγορίες των Μ.Μ.Ε. Παράγοντες που επηρεάζουν τη λειτουργία των Μ.Μ.Ε. Οι 
επιδράσεις των Μ.Μ.Ε. Τα Μέσα Μαζικής Επικοινωνίας ως Περιβαλλοντικοί 
Εκπαιδευτές. Τα Μέσα Μαζικής Επικοινωνίας και η Περιβαλλοντική Ευαισθητοποίηση. 
Τα Μέσα Μαζικής Επικοινωνίας και η περιβαλλοντική πληροφορία. Κοινή γνώμη, ως 
αντικείμενο της πολιτικής επικοινωνίας. Διαφορετικές θεωρήσεις της κοινής γνώμης, σε 
σχέση της με την πολιτική κουλτούρα και τη δημοκρατική δημόσια σφαίρα. Συμμετοχή 
πολιτών στις διαδικασίες λήψης αποφάσεων. Παράγοντες που ενθαρρύνουν και 
καθορίζουν τη συμμετοχή. Η συμμετοχή των πολιτών στη προστασία του 
περιβάλλοντος. 

3. Περιβάλλον Κοινωνία και Εθελοντισμός (Ε) 

Άνθρωποι και φύση. Προστασία και διατήρηση των φυσικών οικοσυστημάτων και της 
βιοποικιλότητας. Προστατευόμενες περιοχές και η αλληλεπίδραση τους με τοπικούς 
κατοίκους και επισκέπτες. Αστικό πράσινο και πολίτες. Αξιοποίηση φυσικών πόρων και 
προστασία του περιβάλλοντος. Τοπικά περιβαλλοντικά προβλήματα από τα απόβλητα 
μας στον αέρα, στο νερό και στο έδαφος. Διεθνή περιβαλλοντικά προβλήματα, όπως η 
κλιματική αλλαγή, παγκόσμια άνοδος της θερμοκρασίας, η τρύπα του όζοντος, τον 
υπερπληθυσμό κ.λπ. Διατροφικοί πόροι και γενετικά τροποποιημένοι οργανισμοί. 
Ενεργειακή αποδοτικότητα και ανανεώσιμη ενέργεια. Περιβάλλον και θρησκεία. 

Οικολογικές οργανώσεις. Εθελοντισμός και προστασία του περιβάλλοντος. Διαλέξεις, 
κοινές παρουσιάσεις και σεμιναριακές συζητήσεις διδασκόντων καθηγητών και 
φοιτητών διευρύνοντας τη γνωστική βάση του μαθήματος. 

4. Αρχές και Μέθοδοι Διαχείρισης Περιβάλλοντος (Ε) 

Οικοσύστημα και οικονομία, αλληλεπίδραση φυσικού περιβάλλοντος και οικονομικού 
συστήματος. Οικονομικές, κοινωνικές και περιβαλλοντικές αρχές στη διαχείριση 
περιβάλλοντος. Λειτουργίες, αγαθά και ωφέλειες του οικοσυστήματος. Αξιολόγηση των 
αγαθών και ωφελειών του οικοσυστήματος. Προγραμματισμός και οργάνωση στη 
διαχείριση περιβάλλοντος. Πλαίσιο ανάλυσης εναλλακτικών διαχείρισης. Πρακτικές 
εφαρμογές και μελέτες περιπτώσεων διαχείρισης περιβάλλοντος. 

5. Υπηρεσίες Οικοσυστημάτων (Ε) 

Οικοσυστήματα, λειτουργίες και υπηρεσίες. Κατηγοριοποίηση των υπηρεσιών του 
οικοσυστήματος. Χωρική και θεσμική κλίμακα θεώρησης των υπηρεσιών του 
οικοσυστήματος. Ποσοτικοποίηση και αποτίμηση των υπηρεσιών του οικοσυστήματος. 
Δημιουργία αγορών για τις υπηρεσίες των οικοσυστημάτων. Περιορισμοί και κριτική 
στην εκτίμηση των λειτουργιών του οικοσυστήματος. 

6. Περιβαλλοντική Πολιτική 

Ιστορική εξέλιξη της περιβαλλοντικής πολιτικής. Διαμόρφωση περιβαλλοντικής 
πολιτικής. Περιβαλλοντική πολιτική και πολίτες, μη Κυβερνητικές Περιβαλλοντικές 
Οργανώσεις. Περιβαλλοντικές τάσεις και προβλήματα του Ευρωπαϊκού χώρου. 
Ανάλυση των σύγχρονων περιβαλλοντικών προβλημάτων. Συμβάσεις, συμφωνίες και 
συνθήκες για το περιβάλλον, τη βιοποικιλότητα και τους φυσικούς πόρους. 
Προγράμματα δράσης για το περιβάλλον. Πολιτικές προστασίας και ανάδειξης 
προστατευόμενών φυσικών περιοχών. Πολιτικές χρήσεων γης. Το περιβαλλοντικό 
δίκαιο στην Ελλάδα, την Ευρωπαϊκή Ένωση και διεθνώς. Διαλέξεις, κοινές 
παρουσιάσεις και σεμιναριακές συζητήσεις διδασκόντων καθηγητών και φοιτητών 
διευρύνοντας τη γνωστική βάση του μαθήματος. 

7. Μεθοδολογία Κοινωνικής και Περιβαλλοντικής Έρευνας 

Μεθοδολογική προσέγγιση ερευνητικών εργασιών. Κοινωνικές έρευνες - 
Περιβαλλοντικές έρευνες. Ερευνητικά εργαλεία και τεχνικές έρευνας. Συγκέντρωση- 
επεξεργασία-ανάλυση ερευνητικών δεδομένων με τη χρήση εξειδικευμένου λογισμικού 

ανάλυσης. Μέθοδοι πολυμεταβλητών αναλύσεων. Ερμηνεία και παρουσίαση 
ερευνητικών αποτελεσμάτων. Οργάνωση και συγγραφή ερευνητικής εργασίας. 

8. Βιώσιμη Ανάπτυξη (Ε) 

Συμπτώματα, αίτια, διαστάσεις και επιπτώσεις της περιβαλλοντικής και οικονομικής 
κρίσης. Σημαντικότερες απειλές για τη βιώσιμη ανάπτυξη στην Ευρώπη και στον 
κόσμο. Συντελεστές παραγωγής, οργάνωση, ανάλυση και επιπτώσεις αυτών στη 
βιώσιμη ανάπτυξη. Η κατανομή και η στενότητα των πόρων. Κοινωνικοοικονομικές 
επιπτώσεις της χρήσης των φυσικών πόρων. Δείκτες αειφόρου ανάπτυξης. Πληθυσμός, 
οικονομική ανάπτυξη, περιβάλλον και ύπαιθρος. Αναπτυξιακό φαινόμενο και Τρίτος 
κόσμος. Παγκοσμιοποίηση. Χρηματοδοτικά μέσα της Ευρωπαϊκής Ένωσης. Ευρωπαϊκή 
στρατηγική για τη βιώσιμη ανάπτυξη. Επιχειρήσεις και βιώσιμη ανάπτυξη. Οαδε 
δΐαάίεδ. 

9. Περιβαλλοντική Επικοινωνία και Διερμηνεία (Ε) 

Ιστορική αναδρομή, ορισμός των Δημοσίων Σχέσεων, χαρακτηριστικά του Διευθυντή 
ΔΣ και του αντίστοιχου τμήματος. Σχέσεις του Μάρκετινγκ της Διαφήμισης και των 
Δημοσίων Σχέσεων. Τα κοινά των Δημοσιών Σχέσεων. Επιλογή των Μέσων 
Επικοινωνίας. Σχέσεις με τα ΜΜΕ. Μέσα για την υλοποίηση της επικοινωνιακής 
στρατηγικής. Προγράμματα Δημοσίων Σχέσεων. Αξιολόγησης προγραμμάτων 
Δημοσίων Σχέσεων. Δημόσιες Σχέσεις μια παραμελημένη επιστήμη για τους 
περιβαλλοντικούς φορείς. Πρακτικές εφαρμογές σε φορείς που έχουν σχέση με το 
περιβάλλον. Διαλέξεις από στελέχη Δημοσίων Σχέσεων και Επικοινωνίας, οργανισμών 
και επιχειρήσεων. 

10. Εκπαίδευση για την Αειφόρο Ανάπτυξη (Ε) 

Αειφόρος ανάπτυξη. Αρχές αειφόρου ανάπτυξης. Από την περιβαλλοντική εκπαίδευση 
στην εκπαίδευση για την αειφόρο ανάπτυξη. Περιβαλλοντικά προβλήματα. 
Περιβαλλοντική δικαιοσύνη. Εκπαίδευση για την αειφόρο ανάπτυξη και οικοδόμηση 
φιλο-περιβαλλοντικών συμπεριφορών. Εκπαίδευση για την αειφόρο ανάπτυξη και 
αναλυτικά προγράμματα. Παιδαγωγικές μέθοδοι. Ιδέες για εκπαιδευτικά παιχνίδια και 
ασκήσεις. Παρουσιάσεις φοιτητών. 

2. Τύπος Διπλώματος Μεταπτυγιακών Σπουδών (Δ.Μ.Σ.) των Π.Μ.Σ. του Δ.Π.Θ. 


ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕ ΠΙ ΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ 
ΤΜΗΜΑ ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 
ΚΑΙ ΦΥΣΙΚΩΝ ΠΟΡΩΝ 

ΔΙΠΛΩΜΑ 

ΜΕΤΑΠΤΥΧΙΑΚΩΝ ΣΠΟΥΔΩΝ 
ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ ΚΑΙ ΕΠΙΚΟΙΝΩΝΙΑ 


Ο/Η (ονοματεπώνυμο) Τ01) (πατρώνυμο) (Χ7Ι0 (όνομα πόλης) πΤΟχίΟυχΟς ΤΟ\) Τμήματος 

(όνομα Τμήματος) μετά την επιτυχή παρακολούθηση των μαθημάτων του 
Προγράμματος Μεταπτυχιακών Σπουδών με τίτλο «Περιβαλλοντική 
Εκπαίδευση και Επικοινωνία» του Τμήματος (όνομα Τμήματος) του 
Δημοκριτείου Πανεπιστημίου Θράκης και την ολοκλήρωση των 
προβλεπόμενων από το νόμο δοκιμασιών στις (ημερομηνία), κρίθηκε άξιος/α 
του Διπλώματος Μεταπτυχιακών Σπουδών, με το βαθμό: 

«ΑΡΙΣΤΑ» εννέα (9) 

Σε πίστωση των ανωτέρω 
εκδίδεται το παρόν δίπλωμα 
Πόλη (όνομα πόλης) Ημερομηνία (ημέρα-μήνας-έτος) 


Ο ΠΡΥΤΑΝΗΣ 
ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΠΡΟΕΔΡΟΣ ΤΟΥ ΤΜΗΜΑΤΟΣ 
(όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 


Ο ΓΡΑΜΜΑΤΕΑΣ 
ΤΟΥ ΤΜΗΜΑΤΟΣ (όνομα Τμήματος) 

ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ 
ΘΡΑΚΗΣ 

3. Τύπος Πιστοποιητικού ολοκλήρωσης Μεταπτυγιακών Σπουδών 

ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ 
ΤΜΗΜΑ ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 

ΚΑΙ ΦΥΣΙΚΩΝ ΠΟΡΩΝ 

ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΠΙΣΤΟΠΟΙΗΤΙΚΟ ΟΛΟΚΛΗΡΩΣΗΣ ΣΠΟΥΔΩΝ 
Πιστοποιείται ότι: 

Στον/ην κύριο/κυρία ( Όνομα Επώνυμο Πατρώνυμο του μεταπτυχιακού φοιτητή/τριας) (Χ7ΓΟ 
(όνομα πόλης), Πτυχιούχο (όνομα Τμήματος) του Πανεπιστημίου (όνομα 
Πανεπιστημίου), μετά τη νόμιμη διαδικασία και αφού εξεπλήρωσε επιτυχώς 
όλες τις υποχρεώσεις του/της, στα πλαίσια του Προγράμματος 
Μεταπτυχιακών Σπουδών του Τμήματός μας, απονεμήθηκε το Δίπλωμα 
Μεταπτυχιακών Σπουδών του Προγράμματος Μεταπτυχιακών Σπουδών 
με τίτλο Περιβαλλοντική Εκπαίδευση και Επικοινωνία του Τμήματος 
Δασολογίας και Διαχείρισης Περιβάλλοντος και Φυσικών Πόρων, της 
Σχολής Επιστημών Γεωπονίας και Δασολογίας, του Δημοκριτείου 
Πανεπιστημίου Θράκης, με το βαθμό 

«ΑΡΙΣΤΑ» 

Οκτώ και εβδομήντα εκατοστά (8,70) 

Το παρόν έχει θέση αντιγράφου Διπλώματος Μεταπτυχιακού Σπουδών. 
Το πιστοποιητικό αυτό, το οποίο ζήτησε ο ενδιαφερόμενης/όμενη, 
του/της χορηγείται για κάθε νόμιμη χρήση. 


Πόλη (όνομα πόλης) Ημερομηνία ( ημέρα-μήνας-έτος) 

Ο/Η Γραμματέας του Τμήματος 

(υπογραφή-σφραγίδα) 

4. Τύπος Βεβαίωσης Αναλυτικής Βαθμολογίας Μεταπτυγιακού Φοιτητή 

Π.Μ.Σ. Τμήματος του Α.Π.0. 


ΕΛΛΗΝΙΚΗ ΔΗΜΟΚΡΑΤΙΑ 


Πόλη. 

Αριθ. Πρωτ 


ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΣΧΟΛΗ ΕΠΙΣΤΗΜΩΝ ΓΕΩΠΟΝΙΑΣ ΚΑΙ ΔΑΣΟΛΟΓΙΑΣ 
ΤΜΗΜΑ ΔΑΣΟΛΟΓΙΑΣ ΚΑΙ ΔΙΑΧΕΙΡΙΣΗΣ ΠΕΡΙΒΑΛΛΟΝΤΟΣ 
ΚΑΙ ΦΥΣΙΚΩΝ ΠΟΡΩΝ 


ΒΕΒΑΙΩΣΗ 


Βεβαιώνεται ότι ο/η κύριος/κυρία ( Όνομα Επώνυμο Πατρώνυμο) 
Πτυχιούχος του (Τμήμα Σχολή Πανεπιστήμιο), ο οποίος είχε εισαχθεί το 
ακαδημαϊκό έτος (αναγραφή ακ. έτους) στο Π.Μ.Σ. του Τμήματος 
Δασολογίας και Διαχείρισης Περιβάλλοντος και Φυσικών Πόρων, της 
Σχολής Επιστημών Γεωπονίας και Δασολογίας, του Δημοκρίτείου 
Πανεπιστημίου Θράκης με τίτλο Περιβαλλοντική Εκπαίδευση και 
Επικοινωνία διάρκειας τριών εξαμήνων, εξετάσθηκε επιτυχώς στα 
οκτώ (8) απαιτούμενα μεταπτυχιακά μαθήματα και έλαβε την 
παρακάτω βαθμολογία σε κάθε μάθημα: 

Α/Α ΜΑΘΗΜΑ Π.Μ. ΒΑΘΜΟΣ ΕΞΑΜΗΝΟ 


1 . ... π.χ. Δέκα (10) 

2 . . 

3 . . 

4 . . 

5 . . 

6 . . 

7 . . 

8 . . 


Ο/Η ανωτέρω στις ημερομηνία) ανέπτυξε τη Μεταπτυχιακή Διπλωματική 
Εργασία (Μ.Δ.Ε.) του/της δημοσία ενώπιον της αρμόδιας Εξεταστικής 

Επιτροπής, η οποία την ενέκρινε, τη βαθμολόγησε με το βαθμό (αναγραφή 
βαθμού) και πρότεινε την απονομή στον/ην ανωτέρω του Διπλώματος 
Μεταπτυχιακών Σπουδών του Τμήματος Δασολογίας και Διαχείρισης 
Περιβάλλοντος και Φυσικών Πόρων, της Σχολής Επιστημών Γεωπονίας και 
Δασολογίας του Δημοκριτείου Πανεπιστημίου Θράκης. 

Ο Γενικός Μέσος Όρος βαθμολογίας του/της ανωτέρω (με ακρίβεια 
δύο δεκαδικών ψηφίων) λαμβάνοντας υπόψη της διδακτικές μονάδες των επί 
μέρους μαθημάτων (αριθμός διδακτικών μονάδων μαθημάτων) και της 
Μεταπτυχιακής Διπλωματικής εργασίας (αριθμός διδακτικών μονάδων 
διπλωματικής εργασίας) είναι: 

«ΑΡΙΣΤΑ». 

Η παρούσα βεβαίωση χορηγείται ύστερα από αίτηση του/της 
ενδιαφερομένου/ενδιαφερομένης για κάθε νόμιμη χρήση. 


Πόλη (όνομα πόλης) Ημερομηνία (ημέρα.-μήνας-έτος) 


Με εντολή Πρύτανη 
Ο/Η Γ ραμματέας 
του Τμήματος 


σφραγίδα ) 


(υπογραφή- 

5. Απονομή Μεταπτυγιακού Διπλώματος Ειδίκευσης. Τελετή ανακήρυξης 

(Σ/έδιο) 

Η ανακήρυξη του/της μεταπτυχιακού/ής φοιτητή/τριας ως αξίου του 
Διπλώματος Μεταπτυχιακών Σπουδών εκάστου Τμήματος και η 
απονομή στον ίδιο του Διπλώματος αυτού γίνεται σε ειδική τελετή που 
πραγματοποιείται στο αρμόδιο Τμήμα. 

Η απονομή του Διπλώματος Μεταπτυχιακών Σπουδών (Δ.Μ.Σ.) 
γίνεται παρουσία του Πρύτανη του Δ.Π.Θ., ή, όταν αυτός κωλύεται, 
παρουσία ενός εκ των Αντιπρυτάνεων. 

Κατά την τελετή της απονομής του Δ.Μ.Σ. στον/στην υποψήφιο/α 
αναγιγνώσκεται από τον Πρόεδρο του Τμήματος το πρακτικό της 
Εξεταστικής Επιτροπής και στη συνέχεια ο Πρόεδρος του Τμήματος 
αναγιγνώσκει τα παρακάτω: 

«Ο/Η.(Ονοματεπώνυμο) .πτυχιούχος 

του.(Τμήμα, Σχολή, Πανεπιστήμιο) 

. συνέταξεν Μεταπτυχιακήν Διατριβήν (Μ.Δ.) ή 

επιγράφεται . 


., ήπερ τοις αναγνούσι καθηγηταίς εμμελώς έχειν έδοξεν, 

ούτος (αύτη) δε την επί τω μεταπτυχιακώ τίτλω (Μ.Δ.Ε.) δοκιμασίαν 
ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του (της) 
υποψηφίου επιστημονικής παιδείας ποιούμενον δοκιμάζει τούτον 
(ταύτην) εις τους κατόχους του Μ.Δ.Ε. του Τμήματος Δασολογίας και 
Διαχείρισης Περιβάλλοντος και Φυσικών Πόρων, της Σχολής 
Επιστημών Γεωπονίας και Δασολογίας του Δημοκριτείου 

Πανεπιστημίου Θράκης· ερωτών δε και τον Πρύτανιν, ει τη του 
Τμήματος βουλή ομολογεί. Επειδήπερ ου μόνον εν ταις ειωθόταις 
δοκιμασίαις της σής επιστήμης έλεγχον παρέσχες σαφέστατον, αλλά και 
εν τη μεταπτυχιακή διατριβή, ην φιλοπονήσας προσήνεγκες τω Τμήματι 
Δασολογίας και Διαχείρισης Περιβάλλοντος και Φυσικών Πόρων, άξιον 
(αξίαν) του Δ.Μ.Σ. σε αυτόν (σε αυτήν) απέφηνας καπί τούτοις το μεν 
Τμήμα σε κατά τα νόμιμα εδοκίμασε, ο δε Πρύτανις ταύτην την 

δοκιμασίαν επήνεσε, δια ταύτα εγώ. (Ονοματεπώνυμο) 

.Καθηγητής του Τμήματος., νυν 

Πρόεδρος του Τμήματος. διατελών τε και 

χρώμενος τη δυνάμει, ην παρά των εν Πανεπιστημίω και Τμήματι 
νόμων είληφα, 

σε.(Ονοματεπώνυμο). 

., υποψήφιον (υποψηφίαν) του 

Τμήματος Δασολογίας και Διαχείρισης Περιβάλλοντος και Φυσικών 
Πόρων μεταπτυχιακού τίτλου δημοσία άξιον και κάτοχον του 

Διπλώματος Μεταπτυχιακών Σπουδών (Δ.Μ.Σ) του Προγράμματος 
Μεταπτυχιακών Σπουδών με τίτλο Περιβαλλοντική Εκπαίδευση και 
Επικοινωνία του Τμήματος Δασολογίας και Διαχείρισης Περιβάλλοντος 
και Φυσικών Πόρων, της Σχολής Επιστημών Γεωπονίας και 
Δασολογίας, του Δημοκριτείου Πανεπιστημίου Θράκης αναγορεύω και 
πάσας τας τω πανεπιστημιακό) αξιώματι τούτω παρεπομένας προνομίας 
σοι δίδωμι, συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου φιλοτίμως 
αντέχεσθαι παραινών». 

6,_ Γενικές Οδηγίες για την Εκπόνηση, Σύνταξη καν Συγγραφή του Κειμένου της 

Μεταπτυχιακής Διπλωματικής Εργασίας (Μ.Δ.Ε.) 

1. Σκοπός και Σημασία της Μεταπτυχιακής Διπλωματικής εργασίας 

Η μεταπτυχιακή διπλωματική εργασία είναι επιστημονική εργασία η οποία 
οφείλει να εμπεριέχει στοιχεία πρωτοτυπίας στα γνωστικά πεδία τα σχετικά με το 
Π.Μ.Σ. είτε μέσω της δημιουργίας νέας γνώσης, είτε μέσω της άσκησης αυτόνομης 
κριτικής σκέψης, είτε, τέλος, μέσω συνδυασμού των παραπάνω. Προσφέρει τη 
δυνατότητα να κριθεί αλλά και να κατευθυνθεί η ερευνητική ικανότητα του 
μεταπτυχιακού φοιτητή. Άρα, ο βασικός στόχος της εκπόνησής της είναι να αποδείξει 
τις ικανότητάς του μεταπτυχιακού φοιτητή και από τις δύο αυτές απόψεις. 

2. Επιμέρους Στόχοι της Μεταπτυχιακής Διπλωματικής εργασίας 

Επιμέρους στόχοι, στους οποίους είναι δυνατόν να αποβλέπει μια τέτοια 
ερευνητική εργασία συμπεριλαμβάνουν: 

• επισκόπηση και κριτική ανάλυση υφιστάμενης γνώσης 

• περιγραφή και ερμηνεία κάποιου φαινομένου ή θέματος 

• χρήση θεωρητικών και μεθοδολογικών προσεγγίσεων, τεχνικών, εργαλείων 

• δημιουργία νέων θεωρητικών και μεθοδολογικών προσεγγίσεων, τεχνικών, εργαλείων 
ή άλλων καινοτομιών στη διερευνούμενη επιστημονική περιοχή. 

Η μεταπτυχιακή διπλωματική εργασία στοχεύει στο να αναπτυχθούν από τον 
μεταπτυχιακό φοιτητή δόκιμες 

επιστημονικές πρωτοβουλίες σε ένα συγκεκριμένο πεδίο γνώσης απ’ αυτά που 
προσφέρονται στο Π.Μ.Σ. του Τμήματος Δασολογίας και Διαχείρισης Περιβάλλοντος 
και Φυσικών Πόρων του Δημοκρίτειου Πανεπιστημίου Θράκης. Αποτρέπεται η 
μηχανιστική εφαρμογή γνώσεων και ενθαρρύνεται η κριτική θεώρηση και ανάλογη 
προσαρμογή τους από πλευράς του μεταπτυχιακού φοιτητή. 

3. Κύρια Τμήματα της Μεταπτυχιακής διπλωματικής εργασίας 

Ως επιστημονικό σύγγραμμα, η μεταπτυχιακή διπλωματική εργασία δεν 
επιδιώκει να τέρψει και να ψυχαγωγήσει τον αναγνώστη, ούτε να εντυπωσιάσει με τον 
πλούτο των γλωσσικών, εκφραστικών ή συντακτικών μέσων που χρησιμοποιεί, αλλά να 
μεταβιβάσει συγκεκριμένες γνώσεις, ιδέες ή απόψεις και τεχνικές με σαφήνεια, 
ακρίβεια, λογική ακολουθία, συνοχή, επιστημονική τεκμηρίωση, καθώς και λιτότητα 
και οικονομία στη γλωσσική έκφραση. Για το σκοπό αυτό, συνιστάται μια 
μεταπτυχιακή διπλωματική εργασία να περιλαμβάνει τα εξής γενικά τμήματα: 
α) Εισαγωγή: ιστορικό επιλογής του ερευνητικού προβλήματος, τοποθέτηση του 
θέματος στον ευρύτερο επιστημονικό κλάδο, πρωτοτυπία και χρησιμότητα της έρευνας, 
και διατύπωση του σκοπού της. 

β) Ανασκόπηση της βιβλιογραφίας: επισκόπηση και διερεύνηση του θεωρητικού και 
μεθοδολογικού πεδίου (συμπεριλαμβανομένων και εφαρμογών), στο οποίο εντάσσεται 
η μεταπτυχιακή εργασία, καθώς και του δασολογικού πλαισίου συγκρότησής της. 
γ) Μεθοδολογία : οργάνωση έρευνας, περιγραφή μεθοδολογικής προσέγγισης, περιγραφή 
συλλογής και τεχνικών επεξεργασίας δευτερογενών και πρωτογενών στοιχείων, 
δ) Ανάλυση του θέματος: παρουσίαση και οργάνωση των ευρημάτων της μεταπτυχιακής 
εργασίας, ανάλυση και ερμηνεία των αποτελεσμάτων της μεταπτυχιακής εργασίας, 
ε) Συμπεράσματα : παράθεση τελικών συμπερασμάτων, ένταξή τους στο ευρύτερο 
θεωρητικό και εφαρμοστικό πλαίσιο, όπως ορίστηκε στην αρχή της μεταπτυχιακής 
εργασίας, και ζητήματα, τα οποία προκύπτουν για μελλοντική έρευνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 24 Απριλίου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

